ಮಿನಿ ಲಾರಿ ಪಲ್ಟಿಯಾಗಿ ಸ್ಥಳದಲ್ಲಿಯೇ ಕ್ಲೀನರ್ ಸಾವು

ರಾಯಚೂರು: ಮಿನಿ ಲಾರಿ ಪಲ್ಟಿಯಾಗಿ ಸ್ಥಳದಲ್ಲಿಯೇ ಕ್ಲೀನರೊಬ್ಬರು ಮೃತಪಟ್ಟ ದುರ್ಘಟನೆ ರಾಯಚೂರು ತಾಲೂಕಿನ ಗಂಜಳ್ಳಿ ಹೊರವಲಯದಲ್ಲಿ ನಡೆದಿದೆ.

ರಾಯಚೂರಿನ ಮೈಲಾರನಗರ ನಿವಾಸಿ ವೀರೇಶ್ (18) ಮೃತ ಕ್ಲೀನರ್. ರಾಯಚೂರಿನಿಂದ ನೀರಿನ ಪೈಪ್ ಗಳನ್ನ ಕೊರವಿಹಾಳ ಗ್ರಾಮಕ್ಕೆ ಸಾಗಣೆ ಮಾಡಿ, ಮರಳುತ್ತಿರುವ ವೇಳೆ ಘಟನೆ ನಡೆದಿದೆ.

ಮಿನಿ ಲಾರಿಯಲ್ಲಿದ್ದ ಮೃತ ವೀರೇಶ್ ಹಾಗೂ ಚಾಲಕನ ಇದ್ದರು. ಲಾರಿ ನಿಯಂತ್ರಣ ತಪ್ಪಿ ರಸ್ತೆ ಬಿಟ್ಟು ಕೆಳಗೆ ಇಳಿಯುತ್ತಿದ್ದಂತೆ ಚಾಲಕನ ಲಾರಿಯಿಂದ ಹೊರಗೆ ಜಿಗಿದಿದ್ದು, ಅದೃಷ್ಟವಶಾತ್ ಚಾಲಕ ಪ್ರಾಣಾಪಾಯದಿಂದ ಪಾರಾಗಿದ್ದಾರೆ. ಆದರೆ ಕ್ಲೀನರ್ ವೀರೇಶ್ ಲಾರಿಯಲ್ಲಿಯೇ ಸಿಲುಕಿ ಸ್ಥಳದಲ್ಲಿಯೇ ಮೃತಪಟ್ಟಿದ್ದಾರೆ. ಘಟನಾ ಸ್ಥಳದಲ್ಲಿ ರಾಯಚೂರು ಗ್ರಾಮೀಣ ಠಾಣೆಯ ಪೊಲೀಸರು ಭೇಟಿ ನೀಡಿದ್ದು, ಪ್ರಕರಣ ದಾಖಲಿಸಿಕೊಂಡಿದ್ದಾರೆ.